న్యూఢిల్లీ, నవంబరు 24: దేశవ్యాప్తంగా బాణసంచా నిషేధంతో పాటు పలు చర్యలకు సంబంధించిన ఒక వ్యాజ్యంపై డిసెంబరు 1న సుప్రీంకోర్టు విచారించనున్నది. వాయు కాలుష్యాన్ని నియంత్రించేందుకు బాణసంచాను నిల్వ చేయడం, కాల్చడం, అమ్మకాలపై నిషేధం విధించాలంటూ ఒక వ్యాజ్యం దాఖలయ్యింది. పొరుగు రాష్ట్రాలలో పంటలకు మంట పెట్టడం వల్ల  ఢిల్లీలో కాలుష్యం తీవ్రతరమవుతున్న సంగతి తెలిసిందే. ఈ నేపథ్యంలో పంటల కాల్చివేత సమస్యకూ పరిష్కారం వెతకాలని పిటిషనర్ కోరారు.
newdhilly, navambaru 24: desavyaaptamgaa banasancha nishedhamtho paatu palu charyalaku sambandhinchina oka vyaajyampai disembaru 1na supreenkortu vichaarinchanunnadi. vaayu kaalushyaanni niyantrinchenduku baanasanchaanu nilva cheyadam, kalchadam, ammakaalapai nishedham vidhinchaalantuu oka vyaajyam daakhalayyindi. porugu rashtralalo pantalaku manta pettadam valla  dhilleelo kaalushyam teevrataramavutunna sangati telisinde. ee nepathyamlo pantala kaalchiveta samasyakuu parishkaaram vetakaalani pititioner koraru.